યુવાઓનાં કૌશલ્યવર્ધન માટે વડાપ્રધાને અહિયાં “સ્કીલ ઇન્ડિયા”ના ભાગરૂપે મોટું બિલ્ડીંગ બનાવ્યું હતું પરતું આ બિલ્ડીંગ પણ હાલમાં ખંડેર હાલતમાં છે બારી-દરવાજા, બારણાં, કાચ જેવી વસ્તુઓ કોઈ કાઢીને લઇ ગયું છે રોજ સવારે આ બિલ્ડીંગ પાસેથી દારૂની બોટલો મળે છે. આ બિલ્ડિંગની બાજુમાં આંગણવાડી ચાલે છે.તે પણ ગંદકી અને કચરાના ઢગથી છિન્ન-ભિન્ન છે. સ્મૃતિ ઇરાનીએ ગામને દત્તક લીધું એટલે ડીજીટલીકરણના ભાગરૂપે ગામમાં એક ખાનગી બેંક સ્થાપી. આની પહેલાં ગામમાં એકપણ બેંક નહોતી.જોકે બેંક બંધ હોય ત્યારે સોજિત્રા ગામની આજુબાજુની બેંકો સાથે રોકડ-રકમ તથા અન્ય વ્યવહારોનો આધાર રાખવો પડે છે. એવા જ હાલ ગ્રામપંચાયત કચેરીની કચેરીનાં છે તે પણ જયારે બંધ હોય ત્યારે સીધો સંપર્ક સાધી શકાતો નથી. કચેરી પણ સવારે બંધ હોય છે.